૨૦૦૩માં યોજાયેલી પ્રથમ વાઇબ્રન્ટ ગુજરાત સમિટમાં એવો આશાવાદ વ્યક્ત કરાયો હતો કે સમિટમાં ઉદ્યોગગૃહો સાથે થયેલા સમજૂતી કરારોથી ગુજરાતમાં રોજગારીની વિપુલ તક ઊભી થશે. બાદમાં ૨૦૦૫ અને ૨૦૦૭માં યોજાયેલી સમિટ દરમિયાનનાં ભાષણોમાં પણ રોજગારી ક્ષેત્રે ગુજરાતનું ઊજળું ચિત્ર રજૂ કરવામાં આવ્યું હતું. વાઇબ્રન્ટ ગુજરાત સમિટની શરૂઆતને આજે ૧૪ વર્ષ થયાં છે. આ સમયગાળામાં કુલ સાત સમિટ યોજાઇ ગઈ, જેમાં અનેક ઉદ્યોગગૃહો સાથે સમજૂતી કરાર કરવામાં આવ્યા, પરંતુ ગુજરાતમાં બેરોજગારીનું પ્રમાણ ઘટ્યું નથી.